Telekeçiligi goldamak — ıurdumyzyň ykdysady ösüşiniň möhüm şerti
опубликованно 23.02.2020 // 302 - просмотров
Hormatly Prezidentimiz Gurbanguly Berdimuhamedow Türkmenistanyň Ministrler Kabinetiniň 20-nji fewralda geçirilen mejlisinde çykyş edip, hususy bölegiň ösdürilmegine hemmetaraplaıyn goldaw bermegiň milli durmuş-ykdysady strategiıanyň möhüm ugurlarynyň biri bolup durıandygyny nygtady.
Häzirki wagtda ıurdumyzyň ykdysadyıeti bazar gatnaşyklary esaslarynda ösdürilıär, halk hojalygy toplumynyň bu ugrunyň netijeli we okgunly ösdürilmegi üçin amatly hukuk, ykdysady, maliıe we durmuş şertleri döredilendir. Munuň özi salgyt ulgamynyň kämilleşdirilmeginde, eksport-import amallaryny geçirmegiň ıönekeıleşdirilmeginde, ıeňillikli karz syıasatynda öz beıanyny tapıar.
Bu çäreleriň ählisi 2018 — 2024-nji ıyllarda kiçi we orta telekeçiligi goldamak boıunça yzygiderli durmuşa geçirilıän Döwlet maksatnamasynda göz öňünde tutulandyr. Bu maksatnama Türkmenistanda telekeçilik işini höweslendirmek arkaly ykdysady ösüşi we durmuş derejesini ıokarlandyrmagyň üpjün edilmegine gönükdirilendir.
Hususy bölegiň öndürilıän harytlaryň we ıerine ıetirilıän hyzmatlaryň möçberlerini artdyrmagy hem-de ıurdumyzyň önüm öndürijileriniň dünıä bazarlarynda bäsdeşlige ukyplylygyny ıokarlandyrmak esasy wezipeleriň hatarynda durıar.
İakynda, fewral aıynyň başynda döwlet Baştutanymyz Gurbanguly Berdimuhamedow Türkmenistanyň Senagatçylar we telekeçiler birleşmesine Ahal welaıatynyň täze, döwrebap edara ediş merkeziniň desgalar toplumy bina edilende we enjamlaşdyrylanda zerur bolan enjamlary, tehnikany we gurluşyk serişdelerini daşary ıurtlardan satyn almak üçin döwlet serişdelerinden ABŞ-nyň 1,5 milliard dollaryna golaı pul serişdesini bölüp bermek hakynda resminama gol çekdi.
İurdumyzyň telekeçileri gurluşyk pudagynda işewürligi ösdürıärler hem-de bu ugurda has iri şertnamalary baglaşıarlar. Olar iri desgalary, şol sanda Aşgabatda tutuş ıaşaıyş jaı toplumlaryny, kaşaň myhmanhanalary, «Awaza» milli syıahatçylyk zolagynda sport we dynç alyş merkezlerini, senagat we gaıtadan işleıän kärhanalary gurıarlar.
Ozal döwlet Baştutanymyz Türkmenistanyň Senagatçylar we telekeçiler birleşmesine Aşgabat — Türkmenabat awtobanynyň gurluşygy üçin ABŞ-nyň 2,3 milliard dollaryny, Lebap welaıatyndaky Tübigatan kaliı dökünleri käninde Magdan baılaşdyryjy toplumyň gurluşygy üçin 600 million dollary bölüp berdi. Bu mysallar ıurdumyzda telekeçilik hereketini ösdürmäge gönükdirilen diňe käbir maglumatlardyr.
Hormatly Prezidentimiz Gurbanguly Berdimuhamedow ıokarda agzalan Hökümet mejlisinde telekeçi — fiziki we ıuridik şahslaryň amala aşyrıan taslamalaryny maliıeleşdirmek hakynda Karara gol çekdi. Resminama laıyklykda, Türkmenistanyň Döwlet daşary ykdysady iş banky OPEK Halkara ösüş gaznasy bilen karz ylalaşygyna gol çeker, bu gazna ABŞ-nyň 10 million dollaryny bölüp berer.
Bu serişdeleriň hasabyna ıurdumyzyň hususy haryt öndürijileriniň birnäçe taslamalary maliıeleşdiriler, olaryň önümleri eksporta hem-de daşyndan getirilıän harytlaryň ornuny tutıan önümçilige ugrukdyrylandyr.
Türkmenistanyň Döwlet daşary ykdysady iş banky kiçi we orta telekeçiligiň ösdürilmegine öz uly goşandyny goşmak bilen, halkara maliıe edaralary bilen işjeň hyzmatdaşlyk edıär, olardan ıurdumyzyň ykdysadyıetiniň hususy böleginde amala aşyrylıan taslamalary maliıeleşdirmek üçin karz serişdelerini alıar. OPEK Halkara ösüş gaznasy şeıle edaralaryň biridir.
OPEK Halkara ösüş gaznasy 1976-njy ıylda döredilen halkara maliıe guramasydyr. Alžir, Ekwador, Gabon, Indoneziıa, Eıran, Yrak, Kuweıt, Liwiıa, Nigeriıa, Saud Arabystany, Birleşen Arap Emirlikleri, Wenesuela bu guramanyň agzalary bolup durıarlar.
Bu guramanyň esasy maksady dünıäde durnukly durmuş-ykdysady ösüşe ıardam bermekden ybaratdyr. Gazna dünıäniň 134 döwleti bilen hyzmatdaşlyk edıär, dürli ıurtlaryň hökümetlerine döwlet taslamalary we hususy bölegiň taslamalary, söwda işini maliıeleşdirmek, grantlary bermek üçin maliıe serişdelerini bölüp bermek onuň esasy amallarydyr.
Şeıle hem Türkmenistanyň Döwlet daşary ykdysady iş banky hususy telekeçiligiň ösdürilmegine maliıe goldawyny bermek bilen, 2019-njy ıylyň awgust aıynda ıurdumyzda geçirilen birinji Hazar ykdysady forumynyň çäklerinde hususy bölegi ösdürmek boıunça Yslam Korporasiıasy bilen ABŞ-nyň 10 million dollaryna deň bolan ylalaşyga gol çekdi.
Hususy oba hojalyk önümlerini öndürijileri goldamak maksady bilen bolsa bu bank ABŞ-nyň «John Credit Inc.» kompaniıasy bilen oba hojalyk tehnikasyny getirmegi maliıeleşdirmek üçin 42 million amerikan dollaryndan gowrak karz ylalaşygyna gol çekmäge taııarlanıar.
Milli Liderimiz Gurbanguly Berdimuhamedowyň belleışi ıaly, telekeçileriň alyp barıan işleri Türkmenistanyň ählumumy ykdysady ulgama goşulyşmagyna ıardam etmelidir hem-de işleriň öňdebaryjy usullaryndan ugur almalydyr, şol sebäpli hem döwletimiz geljekde-de kiçi we orta telekeçiligi işjeň goldar, milli ykdysadyıetimizde onuň ornunyň giňeldilmegine ıardam berer.
Hususan-da, obasenagat toplumy, syıahatçylyk, söwda, dokma we azyk senagaty, ulag, hyzmatlar ulgamy hem-de gurluşyk senagaty ugurlarynda telekeçilere uly orun degişlidir.
Hormatly Prezidentimiz senagat toplumynda daşyndan getirilıän harytlaryň ornuny tutıan önümçilikleriň döredilmegine aıratyn üns berıär. Geçen anna güni bolan Ministrler Kabinetiniň mejlisinde döwlet Baştutanymyz 2020 — 2023-nji ıyllarda senagat we önümçilik desgalaryny gurmak hakynda Karara gol çekdi.
Türkmenistanyň Senagatçylar we telekeçiler birleşmesiniň agzalarynyň işjeň gatnaşmagynda hem-de milli Liderimiz Gurbanguly Berdimuhamedowyň yzygiderli goldaw bermegi netijesinde ıurdumyzda elektron senagaty ıokary depginlerde ösdürilıär, innowasiıa tehnologiıalaryna daıanıan ugurdaş düzümler emele gelıär.
Mundan başga-da, durmuş tehnikasynyň — gaz we elektrik enjamlarynyň, howur peçleriň, tozan sorujylaryň hem-de sowadyjylaryň dürli görnüşlerini çykarmak boıunça önümçilikler döredilıär. Bularyň ählisi daşyndan getirilıän harytlaryň möçberlerini azaltmaga hem-de ilaty köpçülikleıin islegden peıdalanıan harytlar bilen elıeterli bahadan üpjün etmäge mümkinçilik berer.
Şunda ıokary netijeli, ekologiıa taıdan arassa önümçilikleriň ıola goıulmagyna, ähli pudaklarda sanly ulgamlaryň we täzeçil tehnologiıalaryň ornaşdyrylmagyna aıratyn üns berilıär. Sarp ediş harytlarynyň önümçiliginiň giňeldilmegi, ıeňil we azyk senagatyň önümçilik kuwwatlyklarynyň artdyrylmagy bilen birlikde hyzmat we söwda ulgamlarynyň ösdürilmegine iri maıa goıumlary gönükdirilıär.
Hormatly Prezidentimiz Gurbanguly Berdimuhamedow bäsdeşlige ukyply harytlaryň we hyzmatlaryň giň görnüşiniň ilata hödürlenmegini, ıokary goşmaça bahanyň döredilmegini, ykdysady diplomatiıany hem-de daşary ıurtlara iberilıän önümleriň möçberleriniň artdyrylmagyny ıurdumyzyň işewürliginiň ösdürilmeginiň esasy ugurlary hökmünde kesgitledi.